# Laboratori ortogràfic: els signes de puntuació

# Ús de les majúscules

1- Llegeix aquest text i fixa't en totes les paraules que estan escrites en majúscula.

Tenia moltes ganes de llegir el llibre El senyor dels anells. Paula me l'havia recomanat, tot dient-me: "És molt entretingut i sorprenent."

Completa al teu quadern amb paraules de la lectura. S'escriu amb majúscula:

- Quan es comença un escrit: Tenia moltes...
- Els noms propis
- Després d'un punt
- Després de dos punts quan es fa una citació textual
- Els títols de llibres, pel·lícules...

2- Completa les paraules següents amb la lletra majúscula o minúscula que hi falte en el teu quadern.

1. La ...apital d'...spanya és ...adrid.
2. ...l pare de ...ere té quatre ...ossos.
3. La meua pel·lícula favorita és ...el revés (Inside Out).
4. Sa mare no vindrà. ...a tingut un problema.

# La coma (,)

Llegeix aquestes oracions, fixa't en les comes i en les normes d'ús.

Oracions | Normes
Marc és simpàtic, agradable i llest. | Per separar paraules d'un mateix tipus que formen una enumeració. Les dues últimes s'uneixen amb "i".
Vam entrar, vam seure, vam traure els llibres i vam començar a llegir. | Per separar oracions que formen una sèrie. Les dues últimes s'uneixen amb "i".
Marta, t'espere a casa. | Per dirigir-nos a algú, després del seu nom.
Pere, l'amic d'Anna, estudia periodisme. | Per intercalar una explicació dins d'una oració.

3- Col·loca la coma on corresponga i escriu al teu quadern la norma que has aplicat. Després, escriu un exemple més de cada norma.

1. Alba la cosina de Núria toca el violí.
2. Hem eixit amb Anna Manel Ricard i Montse.
3. Els xiquets juguen els pares parlen les dones passegen i els iaios prenen el sol.
4. Lluís espera'm.

# El punt i coma (;)

Llegeix aquestes oracions i fixeu-vos en la utilització que s'hi fa del punt i coma.

Oracions | Normes
Va pujar les escales ràpidament, va obrir la porta; content, va observar l'habitació per última vegada. | Per separar oracions on ja s'han utilitzat comes.
Primer van començar a parlar tranquil·lament; però després van continuar amb nervis. | Per indicar una interrupció més llarga que la de la coma davant de paraules com però.

4- Construeix 2 oracions semblants a les dels exemples utilitzant correctament el punt i la coma.

# Ús dels dos punts (:)

Exemples | Norma
Marta em va dir: <<Segur que demà vindré.>> | Quan es fa una citació textual.
Les paraules esdrúixoles s'accentuen sempre, com per exemple: música, pàgina... | Després de l'expressió "per exemple".
Aquest llibre té tres parts: plantejament, nus i desenllaç. | Abans de començar una enumeració.

5- Escriu 3 oracions que responguen a les normes que acaben de treballar.

# Ús dels punts suspensius (...)

Hi ha 4 normes que cal aprendre per tal d'escriure correctament els punts suspensius.

Exemple | Norma
Recorda aquesta norma: S'escriuen amb "b" les paraules que comencen amb... | Quan suprimim paraules perquè suposem que el lector ja les coneix.
He de comprar moltes coses: llet, iogurt, galetes... | Quan enumerem i no volem escriure tots els elements.
He memoritzat un poema que comença així: "Aigües de la primavera..." | Quan fem una citació d'un text incomplet.
Vull vindre... Vull vindre amb tu... | Quan volem indicar que el parlant titubeja o s'interromp.

6- Col·loca els signes de puntuació que falten en aquestes oracions. Escriu dins del cercle la lletra de la norma corresponent. Fixeu-vos també en el punt final de cada oració.

1. Recull-ho tot l'abric, els guants, el jersei
2. M'agradaria M'agradaria menjar un gelat
3. Hi ha un refrany que diu Si vols estar ben servit
4. Hi ha una cançó que comença així Muntanyes regalades

# El parèntesi ()

Utilitzem els parèntesis per intercalar alguna informació que aclareix el significat de l'oració o d'una paraula.

Llegeix les següents oracions i fixeu-vos en els parèntesis.

1. He convidat a les meues amigues (Eva i Pilar) a la festa.
2. El còmic m'ha costat tres euros amb cinquanta cèntims (3,50€).
3. Al llibre (a la pàgina 14) hi trobaràs la lectura.
4. L'Eurocopa d'Alemanya (2024) va ser un gran èxit.

7- Construeix 4 oracions semblants a les anteriors.

# El guió (—)

El guió precedeix l'oració o les paraules pronunciades pels personatges en un diàleg escrit; aleshores sempre va al començament del paràgraf.

—Quan dius que compleixes anys?

—Despús-demà

—I quants en faràs?

—Dotze, els mateixos que tens tu.

# Ús de les cometes ("")

Observa els exemples següents i les seues normes en relació a l'ús de les cometes.

Exemples | Normes
El mestre ens va dir: "Hem d'organitzar una sortida". | Per reproduir per escrit el que ha dit una altra persona.
Salvador va escriure: "Oh, que cansat estic..." | Per citar el que ha escrit una altra persona.
Sempre prenc refrescos "light". | Per indicar que una paraula és estrangera.

8- Escriu al teu quadern un exemple més de cada norma.

# Ús del guionet (-)

Si hem de separar una paraula al final d'una línia, cal seguir unes normes.

Divisió incorrecta | Divisió correcta | Norma
ca- mperol | cam- perol | Les paraules només poden separar-se per síl·labes.
à- guila | àgui- la | Una vocal no pot quedar sola al principi o al final de la línia, encara que forme síl·laba.
pi- ssarra | pis- sarra | Els dígrafs separables també es parteixen al final de la línia.

Obra publicada con Licencia Creative Commons Reconocimiento Compartir igual 4.0

Creado con eXeLearning (Ventana nueva)